钦定古今图书集成/明伦汇编/人事典/第061卷 > 《步出夏门行》〈一作陇西行〉明·帝
## 钦定古今图书集成/明伦汇编/人事典/第061卷 > 《步出夏门行》〈一作陇西行〉明·帝

林锺受谢，节改时迁。日月不居，谁得久存？商风夕起，
悲彼《秋蝉》。变形易色，随风东西。乃眷西顾，云雾相连。
丹霞蔽日，彩虹带天。谷水潺潺，叶落翩翩。孤禽失群，
悲鸣其间。朝游清泠，日暮嗟归。蹙迫日暮，乌鹊南飞。
绕树三匝，何枝可依。卒逢风雨，树折枝摧。雄来惊雌，
雌独愁栖。夜失群侣，悲鸣徘徊。芃芃荆棘，葛生绵绵。
感彼风人。惆怅自怜。月盈则冲。华不再繁。古来之说。
嗟哉一言。